Tania | LekkeSlaap
Tania's Accommodation bied gerieflike selfsorg-akkommodasie in 'n rustige omgewing wat geleë is aan die noord-oostelike randjie van Arbor View in Aliwal-Noord naby die Oranjerivier.
Akkommodasie bestaan uit 2 selfsorg-eenhede met 'n badkamer met stort, sitarea en 'n kombuisie wat toegerus is met 'n yskassie, mikrogolf en tee- en koffiemaakgeriewe. Elke eenheid het 'n privaat ingang en gaste het toegang tot 'n TV met DStv, met fliek- en sportkanale, en elektriese komberse vir koue wintersaande.
Aliwal-Noord is 'n klein dorpie op die grens van die Vrystaat en Oos-Kaap en spog met 2 warmwaterbronne wat altyd besoekers lok. Die dorpie is deesdae 'n plaasgemeenskap wat mielies, beesvleis, suiwel, koring en wol produseer. Buiten die warmwaterbronne sluit plaaslike besienswaardighede die Oviston Natuurreservaat, Tussen Die Riviere Wildreservaat, Aliwal-Noord Museum, die Kerkplein Museum, en die Tuin van Herinnering in.